Noord-Kaap

Noord-Kaap (afrikaans: Noord-Kaap; setswana: Kapa Bokone; xhosa: uMntla-Koloni; engelsk: Northern Cape) er den største provinsen i Sør-Afrika med sine 361 830 km². Den hadde i 2015 et beregnet innbyggertall på .Mid-year population estimates 2015, Statistics South Africa, s. 2. Hovedstaden i Noord-Kaap er Kimberley.

Provinsen ble grunnlagt i 1994 og utgjør den nordligste delen av den gamle Kapp-provinsen.

Siden Sør-Afrika fikk demokrati i 1994, har ANC (African National Congress) hatt politisk kontroll i Noord-Kaap. ANC har vært det dominerende partiet i hele landet, og også i denne provinsen. Etniske spørsmål spiller en stor rolle i politikken i provinsen. Sør-Afrika har mange ulike etniske grupper, og i denne provinsen påvirker det politiske debatter og konflikter. For eksempel i Orania som er en liten by for hvite hvor afrikandere (etterkommere av hvite boere) har bosatt seg.

Kalahari Gemsbok National Park ligger i provinsen og er del av en park som strekker seg over grensen til Botswana. Her ligger også Augrabies-fallene og diamantgruveregionene i Kimberley og Alexander Bay. Namaqualand-regionen i vest er kjent for sine tusenfryder. Byene De Aar og Colesburg i sør er del av Great Karoo og er betydelig transportsentre mellom Johannesburg, Cape Town og Port Elizabeth. Oranje renner gjennom provinsen og utgjør grensen mot Freistata i sørøst og med Namibia i nordvest. Oranje brukes også til irrigasjon av de mange vingårdene nær Upington som er svært viktig i den for det meste tørre provinsen. Kuruman i nordøst er kjent som misjonsstasjon og for sitt øye. 

Noord-Kaap har den største prosentandelen av innbyggere som har afrikaans som morsmål i Sør-Afrika.http://www.statssa.gov.za/census/census_2011/census_products/Census_2011_Census_in_brief.pdf, s. 25. I tillegg er engelsk, xhosa, og Setswana offisielle språk i provinsen.

 Geografi 

Noord-Kaap er Sør-Afrikas største provins, og avstandene mellom byer er store. Provinsen har omtrent samme areal som Norge. Provinsen domineres av Karoobassenget og består for det meste av sedimentære bergarter og noen forekomster av doleritt. Den sørlige og sørøstlige delen av provinsen ligger mellom 1200 og 1900 moh i distriktene Roggeveld og Nuweveld. Vestkysten domineres av regionen Namaqualand, kjent for sine vårblomster. Dette området er preget av høyder og fjell og består av granitt og andre metamorfe bergarter. De sentrale delene er generelt flate med noen spredte saltgryter. Kimberlitt punkterer bergartene i Karoo, noe som gir provinsen dens mest verdifulle naturressurs, diamanter. Den nordlige delen består for det meste av Kalahari-ørkenen, karakterisert av parallelle røde sanddyner og akasietrær på tørr savanne.

 Klima 

Provinsen er for det meste tørr til halvtørr og det er få områder som får mer enn 400 mm nedbør per år. Nedbøren øker generelt fra vest mot øst. De vestlige delene får mest nedbør om vinteren, mens de østlige delene får det meste av sin fuktighet fra tordenstormer sent på sommeren. Mange områder opplever ekstrem hete. De varmeste temperaturene i Sør-Afrika måles langs grensen til Namibia. Maksimumstemperaturen om sommeren er vanligvis 30°C eller høyere, noen ganger høyere enn 40°C. Vintrene er vanligvis preget av frost og klare, og de sørlige delene blir noen ganger svært kalde, som Sutherland som ofte får snø og temperaturer som noen ganger faller under -10°C.
StedMaks. januarMin. januarMaks. juliMin. juliÅrlig nedbørKimberley33ºC18ºC18ºC (juni)3ºC (juni)414 mmSpringbok30ºC15ºC17ºC7ºC195 mmSutherland27ºC9ºC13ºC–3ºC237 mm

 Økonomi 
Noord-Kaap er mest kjent for sine diamantgruver rundt Kimberley, men provinsen har også et betydelig landbruksområde rundt elva Oranje. År 2005 sto provinsen for 12 % av Sør-Afrikas vinproduksjon., og også for det meste av Sør-Afrikas sultanarosiner.

 Referanser 

 Eksterne lenker 
 Noord-Kaaps turisme 
 Noord-Kaaps provinsielle myndigheter


Kategori:Stater og territorier etablert i 1994
Kategori:1994 i Sør-Afrika